Eldbjørg Hemsing

Eldbjørg Hemsing (født 1990) er en norsk fiolinist.

Hemsing startet som femåring å spille fiolin, og som seksåring opptrådte hun og søsteren Ragnhild Hemsing for blant andre kongefamilien i Nasjonalteateret i Oslo. Debuten som orkestersolist kom i 2001, da hun opptrådte med Bergen filharmoniske orkester, Trondheim Symfoniorkester og Ashland Symphony Orchestra. Hun har senere opptrådt med en lang rekke orkestre.

I 2005 vant hun førstepris i den tsjekkiske Kocian internasjonale fiolinkonkurranse, og samme år vant hun også Sparre Olsen-konkurransen.

Hemsing er elev hos Stephan Barratt-Due, og tar timer hos Boris Kuschnir i Wien.

Hemsing spiller også bratsj og hardingfele. Hun og søsteren Ragnhild opptrer sammen som Hemsing-søstrene, og deltok sammen i NRKs Kjempesjansen 2006 der de bare ble slått av Alexander Rybak. Sammen fikk de Arve Tellefsens Musikerpris i 2012.

I 2008 vant Eldbjørg Hemsing Virtuos, og ble norsk deltager i Eurovision Young Musicians, hvor hun vant publikumsprisen og fikk 3. pris av juryen. I 2018 skrev den kinesiske komponisten Tan Dun stykket Fire Ritual til henne. Hun ga ut stykket på album året etter og ble for det nominert til Spellemannprisen 2019 i klassen klassisk. NRKs anmelder ga Hemsings innspilling av Edvard Griegs fiolinsonater terningkast 6. Sammen med pianisten Simon Trpčeski vant hun Spellemannprisen 2020 i klassen klassisk for albumet Grieg: The Violin Sonatas. For albumet Hillborg: Violin Concerto no 2 / Liquid Marble fikk hun sin andre Spellemannpris i klassen klassisk under Spellemannprisen 2024.

Hemsing spiller på en fiolin bygd av Domenico Montagnana i 1735, stilt til rådighet for henne av Anders Sveaas' Allmennyttige Fond.

 Diskografi 
 Borgström & Shostakovich: Violin Concertos (BIS, 2018) - med Wiener Symphoniker og Olari Elts
 Dvořák & Suk: Works for Violin & Orchestra (BIS, 2018) - med Antwerp Symphony Orchestra og Alan Buribayev
 Tan Dun – Fire Ritual violin concertos (BIS, 2019) med Oslo-filharmonien
Grieg: The Violin Sonatas (BIS, 2019) – med Simon Trpčeski på klaver
 Arctic (Sony, 2023) - med Arktisk Filharmoni
 Rolf Wallin: Five Seasons, Stride & Other Orchestral Works (Ondine Oy, 2024) - med Rolf Wallin, Stavanger symfoniorkester, Wu Wei og Andris Poga
 Hillborg: Violin Concerto no 2 / Liquid Marble (Sony, 2024) - med Anders Hillborg, Sveriges Radios symfoniorkester og Esa-Pekka Salonen

 Referanser 

 Eksterne lenker 


  NRK: Hemsing direkte fra Wien

Kategori:Norske fiolinister
Kategori:Personer fra Nord-Aurdal kommune
Kategori:Alumni fra Barratt Due musikkinstitutt
Kategori:Vinnere av Spellemannprisen